באד באני

בניטו אנטוניו מרטינז אוקסיו (בספרדית: Benito Antonio Martínez Ocasio; נולד ב-10 במרץ 1994), הידוע בשם הבמה באד באני (Bad Bunny), הוא זמר, ראפר ושחקן פוארטו-ריקני.

קריירה

2016–2017: תחילת הקריירה 
ב-2016 בזמן שעבד כבגד בסופרמרקדוס אקונו  בווגה באחה , הוציא באד באני מוזיקה כאמן עצמאי ב-SoundCloud. השיר שלו "Diles" תפס את תשומת ליבו של הדי ג'יי לואיאן שהחתים אותו בחברת התקליטים שלו. מאז, הרוויח באד באני מספר רב של סינגלים מובילים במצעד השירים הלטיניים של בילבורד. סינגל הפריצה שלו, "Soy Peor", ביסס אותו כאמן פורץ דרך בסצנת הטראפ של אמריקה הלטינית והגיע למקום 22 במצעד השירים הלטיניים.

2018–2019: הצלחה בינלאומית 
ב-2018, הוציא יחד עם קארדי בי וג'יי באלווין את הלהיט "I Like It". השיר הגיע למקום הראשון במצעד בילבורד הוט 100 והיה מועמד לפרסים שונים, ביניהם פרס גראמי ופרס BET. באותה השנה, השתתף בלהיט "Amantes de una Noche", של נאטי נטשה.

ב-11 באוקטובר 2018, הוציא את השיר "Mia", בהשתתפות הזמר הקנדי דרייק. השיר הגיע למקום החמישי בבילבורד הוט 100. בנובמבר 2018, הוציא לאור את השיר "Te Guste" עם ג'ניפר לופז, השיר זכה להצלחה רבה, אך לא הצליח לשחזר את הצלחתו של השיר הקודם. באותה השנה, זכה להשתתף בתוכנית "אפל מיוזיק: הבא".

בערב חג המולד 2018, הוציא את אלבום הבכורה שלו X 100pre.

ב-28 ביוני 2019 הוציא בשיתוף פעולה עם ג'יי באלווין את האלבום Oasis, האלבום יצא בהפתעה והגיע למקום התשיעי במצעד בילבורד הוט 100.

2020–הווה: YHLQMDL, El Último Tour Del Mundo ושיאים בינלאומיים 
ב-29 בפברואר 2020, הוציא את האלבום YHLQMDLG. כותרת האלבום היא ראשי תיבות של המשפט "Yo Hago Lo Que Me Da La Gana" (בעברית: "אני עושה מה שאני רוצה"). האלבום הופיעה בבכורה במקום השני בבילבורד 200. האלבום היה לאלבום המושמע ביותר בספוטיפיי לשנת 2020. נוסף על כך, באד באני היה האמן המושמע ביותר לאותה השנה, עם כ-8.3 מיליארד השמעות סך הכל.

בנובמבר 2020, הוציא את אלבום הסולו השלישי שלו, El Último Tour Del Mundo, שהיה לאלבום הראשון שכולו בשפה הספרדית שהגיע למקום הראשון במצעד הבילבורד 200. שיא המיקום הגבוה ביותר של אלבום שכולו בשפה הספרדית במצעד שייך אף הוא לבאד באני, כשהאלבום YHLQMDLG הגיע למקום השני במצעד. ב-14 בפברואר יצא הסינגל הרביעי מתוך האלבום, "La Noche de Anoche", יחד עם הזמרת רוסליה, שהגיע למקום השביעי בבילבורד גלובל 200 טרם צאתו כסינגל.

בשנת 2021 זכה בפרס גראמי בקטגוריית "אלבום הפופ הלטיני או האורבני הטוב ביותר" על האלבום YHLQMDLG. באותה השנה, הוציא את שירו, "Yonaguni", שהגיע היישר אל המקום העשירי במצעד הבילבורד הוט 100.

בשנת 2022 באד באני החל לשחק בתוכנית ההתאבקות האמריקאית WWE באופן לא קבוע. באני לעולם לא קיבל חוזה מהנהלת ה-WWE וכיום מקיים תפקיד של מתאבק אורח באירועים שונים בגדר התכנית.

באד באני צפוי לככב בסרט "El Muerto" של זיכיון יקום ספיידרמן של סוני, הצפוי לצאת בשנת 2024.

בפברואר 2023 פרסם מגזין פורבס כי באד באני מדורג במקום העשירי ברשימת "אנשי הבידור המרוויחים ביותר" לשנת 2022 עם הכנסות של כ-88 מיליון דולר.

במאי 2023 הוא הוציא את הסינגל "Where She Goes" שהגיע למקום הראשון בבילבורד גלובל 200. אלבומו החמישי, Nadie Sabe Lo Que Va a Pasar Mañana, יצא לאור ב-13 באוקטובר 2023.

דיסקוגרפיה

אלבומי אולפן 
 2018: X 100pre
 2019: Oasis (עם ג'יי באלווין)
 2020: YHLQMDLG
 2020: El Último Tour Del Mundo
 2022: Un Verano Sin Ti
 2023: Nadie Sabe Lo Que Va a Pasar Mañana

מיקסטייפים 
 2017: El Conejo Malo

מיני-אלבומים 
 2019:

אלבומי אוסף 
 2020: Las que no iban a salir

קישורים חיצוניים

הערות שוליים 

זמרים פוארטו ריקנים
ראפרים פוארטו ריקנים
זוכי פרס גראמי
זוכי פרס גראמי הלטיני
זוכי פרס המוזיקה האמריקאית
זוכי פרס הווידאו קליפים של MTV: אישים
זוכי פרס המוזיקה של בילבורד
זוכי פרס המוזיקה של MTV אירופה
פוארטו ריקנים שהופיעו ברשימת טיים 100
אישים שהופיעו ברשימת טיים 100 נקסט
אמנים הידועים בשם במה
פוארטו ריקנים שנולדו ב-1994